તાજેતરમાં જ વડા પ્રધાન મોદીએ એવો સંકેત આપ્યો હતો કે દેશમાં હવે એવુ કાનૂની માળખું બનાવવામાં આવશે કે જેમાં પ્રજાને બ્રાન્ડેડ દવાઓને બદલે સસ્તી જેનરિક દવાઓ મળતી થઈ શકે. હાલમાં જે દવાઓ મળે છે તે મોંધી હોવાથી કેટલાંક દર્દીઓ પૂરતી દવા લઈ શકતા નથી. તેથી લોકોને સસ્તી જેનરિક દવાઓ મળે તે માટે દરેક શહેરમાં જેનરિક દવાના સ્ટોર ખોલવાની સરકારે જાહેરાત કરી છે તે મુજબ અનેક શહેરોમાં આવા સ્ટોર ખૂલી પણ ગયા છે પરંતુ લોકોને ત્યાંથી પૂરતી દવાઓ મળતી ન હોવાની ફરિયાદો ઊઠવા પામી છે. લોકો એવા એવા સવાલ કરી રહ્યા છે કે ખરેખર સરકારની જાહેરાત મુજબ લોકોને સસ્તી જેનરિક દવા મળી શકશે ખરી?